Hei mahi whakamahere anake

Paerewa Paetae Ngā Mahi a te Rēhia 91755: Te whakamahi hangarau matihiko hei whakaniko i tētahi mahi toi i roto i ngā mahi a te rēhia

Te Kaupapa Ako: Ngā Mahi a te Rēhia 2.5A v1

Te Ingoa o te Rauemi: Kotahi te kōwhao o te ngira

Whiwhinga: 4

Tohutohu mā te Ākonga

**Te Horopaki**

Ko tāu nā mahi he waihanga kiriata poto e whakatairanga ana i tētahi akoranga o ngā mahi a te rēhia.

Kei te whakaritea tētahi pakipūmeka e ‘Pakipūmeka Aotearoa’ mō ngā akoranga o ngā mahi a te rēhia. Ka mahi takitahi ki te whakarite i tētahi kiriata poto hei whakauru ki te pakipūmeka.

Ka aromatawaingia tōu mōhio me tōu āhei ki te whakamahi hangarau matihiko hei whakawhanake i tētahi kiriata poto e whakatairanga ana i tētahi akoranga o ngā mahi a te rēhia.

**Hei Mahi**

1. Matapakihia ngā tikanga me ngā āhuatanga o tētahi akoranga o ngā mahi a te rēhia e tika ana mō tāu nā kiriata. Kōwhiria ētahi āhuatanga motuhake e whakaahua ana i ngā tikanga o taua akoranga, hei tauira i roto i ngā mahi haka, ko te wiri, te pūkana/ngangahu, te pepeke rānei.
2. Whakaritea ētahi nekehanga e whakaaturia ai aua āhuatanga, hei hopu mā te pū whakaahua. Whakamahia ngā tikanga hangarau matihiko kia haere ngātahi ai ngā whakaahua, te reo/iere, me te wairua o te kiriata. Kia 1–3 meneti te roa o te kiriata.
3. Whakamahia ngā momo taputapu/hangarau matihiko hei waihanga i tāu nā kiriata, me tētahi hautaka anō hoki.

Taunakitanga: Ngā Mahi a te Rēhia 91755 Kotahi te kōwhao o te ngira

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Te whakamahi hangarau matihiko ki te waihanga i tētahi kiriata poto.  Ka whakaatu i te mārama ki ngā tikanga o te hangarau matihiko i roto i te horopaki Māori. | He kaiaka te whakamahi hangarau matihiko ki te waihanga i tētahi kiriata poto.  Ka whakamāori i ngā tikanga o te hangarau matihiko kia hāngai tōtika ki tētahi kaupapa. | He kairangi te whakamahi hangarau matihiko ki te waihanga i tētahi kiriata poto.  Ka whakawhānui i ngā tikanga o te hangarau matihiko kia whaitake ai i roto i tētahi kaupapa. |